Държавен вестник, бр. 95, 2025 г., стр. 19

БРОЙ  95	
Д Ъ Р Ж А В Е Н  В Е С Т Н И К 	
СТР.  19   
че ДАНС не трябва да може посредством свои 
становища да задължава Министерския съвет 
да взема едни или други решения.
Още повече, че визираните в новите ал. 10 и 
11 от чл. 27 ЗНИ становища едва ли ще бъдат 
публично достояние, за да може да се преце­
ни дали Министерският съвет е действал при 
положително или при отрицателно становище 
на ДАНС по сделката.
4. Законът за допълнение на Закона за 
насърчаване на инвестициите поставя редица 
въпроси и от гледна точка на постигане на 
посочените от вносителите цели.
4.1. По смисъла на § 2 от преходните и зак­
лючителните разпоредби на Закона за ДАНС, 
ДАНС е правоприемник на Национална служба 
„Сигурност“ в Министерството на вътреш­
ните работи. В мотивите на вносителите на 
законопроекта се изтъква, че през 1999 г. при 
продажбата на петролната рафинерия станови­
щето на Национална служба „Сигурност“ по 
сделката „е променяно няколко пъти по неясни 
подбуди“. Законът обаче не предлага каквито 
и да е гаранции, че становището на ДАНС по 
евентуални бъдещи сделки, визирани в новите 
ал. 10 – 13 от чл. 27 на Закона за насърчаване 
на инвестициите, ще бъде по-обективно в срав­
нение с положението от 1999 година. След като 
Народното събрание прие, че то е компетентно 
да избира и да освобождава председателя на 
ДАНС, възниква сериозна опасност в дейност­
та на агенцията професионалната преценка 
на рисковете и заплахите пред националната 
сигурност да бъде пренебрегвана за сметка 
на краткотрайните политически интереси на 
управляващата коалиция.
4.2. Според мотивите на вносителите на 
законопроекта, въз основа на който е приет 
ЗД ЗНИ, преследваната цел се изразява в 
привличането на „стратегически инвеститор 
от бранша, който да гарантира непрекъсната 
работа на активите в обхвата на този проект“. 
Създаването на правна несигурност обаче не е 
фактор за привличане на стратегически инвес­
титори, а напротив – рискува да ги отблъсне. 
Правната несигурност в случая се изразява 
в това, че не са предварително установени 
критериите, на които трябва да отговарят 
икономическите субекти, които са визирани в 
новите ал. 10 – 13 от чл. 27 ЗНИ, за да получат 
положително становище от ДАНС и решение 
на Министерския съвет за разрешаване на 
сделките.
Това поражда риск от произвол, както и от 
нарушаване на конституционните принципи 
на защита на правото на собственост (чл. 17 
от Конституцията) и свободната стопанска 
инициатива (чл. 19, ал. 1 от Конституцията). 
Вярно е, че тези права не са абсолютни. Те 
подлежат на ограничаване, обаче при спазване 
на условията за законност и пропорционал­
ност на ограниченията и при условие, че тези 
ограничения важат в една и съща степен за 
различните икономически субекти, които може 
да бъдат засегнати от тях.
Уважаеми народни представители,
По изложените мотиви упражнявам пра­
вото си по чл. 101, ал. 1 от Конституцията 
на Репуб­лика България да върна за ново 
обсъждане в Народното събрание Закона 
за допълнение на Закона за насърчаване на 
инвестициите, приет от Народното събрание 
на 24 октомври 2025 г.
Президент на Републиката: 
Румен Радев
6335
МИНИСТЕРСКИ СЪВЕТ
ПОСТАНОВЛЕНИЕ № 229
ОТ 3 НОЕМВРИ 2025 Г.
за изменение и допълнение на Наредбата за 
условията и реда за предоставяне на средства 
за компенсиране на намалените приходи от 
прилагането на цени за обществени пътни­
чески превози по автомобилния транспорт, 
предвидени в нормативните актове за опре­
делени категории пътници, за субсидиране на 
обществени пътнически превози по нерента­
билни автобусни линии във вътрешноградския 
транспорт и транспорта в планински и други 
райони и за издаване на превозни документи 
за извършване на превозите, приета с Поста­
новление № 163 на Министерския съвет от 
2015 г. (обн., ДВ, бр. 51 от 2015 г.; изм. и доп., 
бр. 53 от 2017 г., бр. 83 от 2020 г., бр. 18 и 85 
от 2022 г., бр. 9, 25 и 36 от 2023 г. и бр. 1 от 
2024 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 4, ал. 1, изречение първо думата 
„годишния“ се заменя с „прогнозен годишен“.
§ 2. В чл. 7, ал. 1 пред думата „годишен“ 
се добавя „прогнозен“.
§ 3. В чл. 9, изречение второ числото „10“ 
се заменя с „20“.
§ 4. В чл. 10 се правят следните изменения 
и допълнения:
1. В ал. 1 думата „актуализираните“ се 
заменя с „определените“ и думата „първона­
чално“ се заменя с „прогнозно“.
2. В ал. 2 числото „10“ се заменя с „15“ и 
думите „общините по ал. 1 с преустановен 
трансфер за второто тримесечие“ се заменят 
с „всички общини“.
3. Алинея 3 се изменя така:
„(3) На база на постъпилите справки по 
ал. 2 и по реда на чл. 11, ал. 2 и 3 за всяка 
община се определя деветмесечен лимит, в 
съответствие с който се определят средствата 
є за третото тримесечие. Общият размер на